РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 32
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 28.09.2022 г.

Днес, 28.09.2022 г., сряда, от 10,30 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                     ЗАМ.-ПРЕДСЕДАТЕЛ:  Йордан Стоев
                                                                         ЧЛЕНОВЕ:  Стефан Петров
                                                                                               Олга Керелска
                                                                                               Боян Новански
                                                                                               Огнян Дамянов

ОТСЪТВА: Стефан Гроздев.

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Мая Атанасова – началник отдел „Управление на собствеността“, дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“ и Диана Стоянова – главен експерт - юрисконсулт в дирекция „Правна“.

- Инвестиции и строителство:

	1.ОТНОСНО: Изпълнение на решение по т. 3 от протокол № 28/31.08.2022 г. на комисия „Управление на собствеността“ относно актуализиране на прогнозната сметна стойност на обект: „СМР по изграждане на 4 броя външни асансьори на Съдебна палата – София, бул. „Витоша“ № 2“.
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

Г-жа Олга Керелска направи предложение за отлагане разглеждането на точката, с оглед предоставяне на допълнителна информация по отношение на представената от „Архитраф“ ООД информация в актуализираните генерална и количествена сметки, като към представените таблици се добавят колони „стара цена“, „% увеличение“ и „мотиви за увеличението“.
Г-н Новански изрази становището, че предоставената информация от „Архитраф“ ООД по отношение инфлационните процеси в страната и темпа на увеличение на цените на горива, материали и работна ръка към актуализираните генерална и количествено-стойностната сметка е достатъчна, но  направи предложение да бъде изискана допълнителна информация като към представените таблици, представляващи генерална и количествено-стойностна сметка се добавят колони „стара цена“ и „% увеличение“.

В резултат на проведените обсъждания, заместник-председателят на Комисията подложи на гласуване предложението на г-жа Керелска относно отлагане на взимането на решение по точката предвид направените предложения.
По предложението „за“ гласува г-жа Керелска, а г-н Стоев, г-н Новански, г-н Петров и г-н Дамянов, гласуваха „против“.  
Заместник-председателят на Комисията подложи на гласуване предложението в редакцията, направена от г-н Новански. По предложението „за“ гласуваха г-н Стоев, г-н Новански и г-н Петров, а г-жа Керелска и г-н Дамянов гласуваха „против“.  
В резултат на горното, 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1.	ОТЛАГА вземането на решение по т. 1 от настоящия дневен ред, с оглед представяне на актуализирана информация от страна на „Архитраф“ ООД.
1.2.	ПРИЕМА за необходимо да бъде предоставена допълнителна информация към представените актуализирани генерална сметка и количествено – стойностна сметка за обект „СМР по изграждане на 4 броя външни асансьори на Съдебна палата – София, бул. „Витоша“ № 2“ и те бъдат допълнени, като към представените таблици се добавят колони „стара цена“ и „% увеличение“.
1.3.	ВЪЗЛАГА на дирекция „Управление на собствеността на съдебната власт“ да подготви писмо до административния ръководител на АС – София за предоставяне на информацията по т. 1.2.
	1.4. ВЪЗЛАГА на дирекция „Управление на собствеността на съдебната власт“, отдел „Инвестиции и строителство“ да докладва информацията по т. 1.3 на следващо заседание на КУС.

	2.ОТНОСНО: Изпълнение на решение по т. 1 от протокол № 31/21.09.2022 г. на комисия „Управление на собствеността“ относно актуализиране на прогнозната сметна стойност на обект: „Преустройство и промяна предназначението на СОС с идентификатор 55871.505.749.5.12 в Архив и помещения за Съдебна охрана, със заемана площ 328 кв.м.“ в Съдебна палата – гр. Перник. 
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

Г-н Новански изрази становището, че следва да се процедира по сходен начин, както решението по т. 1 и направи предложение да бъде изискана допълнителна информация по отношение на представена през 2021 година количествено-стойностна сметка от „КОНСИС“ ООД, като към актуализираната количествено-стойностна сметка се добавят колони „стара цена“ и „% увеличение“.

Г-жа Олга Керелска направи предложение за отлагане разглеждането на точката, с оглед предоставяне на допълнителна информация, като в количествено - стойностната сметка се добавят колони „стара цена“,                   „% увеличение“ и „мотиви за увеличението“.

В резултат на проведените обсъждания, заместник-председателят на Комисията подложи на гласуване предложението, направено от г-н Новански, за отлагане на взимането на решение по точката предвид направените предложения.
По предложението „за“ гласуваха г-в Стоев, г-н Новански и г-н Петров, а  „против“ гласуваха г-жа Керелска и г-н Дамянов.  
Заместник-председателят на Комисията подложи на гласуване предложението в редакцията, направена от г-жа Керелска. По предложението „за“ гласува г-жа Керелска, а г-н Стоев, г-н Новански, г-н Петров и г-н Дамянов гласуваха „против“.  
В резултат на горното, 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	2.1. ОТЛАГА вземането на решение по т. 2 от настоящия дневен ред, с оглед актуализиране на информацията в представената количествено-стойностна сметка и обосновка от „КОНСИС“ ООД .
2.2. ПРИЕМА за необходимо да бъде предоставена допълнителна информация към актуализирана количествено – стойностна сметка за обект „Преустройство и промяна предназначението на СОС с идентификатор 55871.505.749.5.12 в Архив и помещения за Съдебна охрана, със заемана площ 328 кв.м.“, като бъде допълнена с колони „стара цена“ и „% увеличение“.
	2.3. ВЪЗЛАГА на дирекция „Управление на собствеността на съдебната власт“, отдел „Инвестиции и строителство“ да докладва информацията по т.2.2 на следващо заседание на КУС.

	3.ОТНОСНО: Определяне на състав на Експертен технико – икономически съвет (ЕТИС) към дирекция „Управление на собствеността на съдебната власт“ за оценка и приемане на инвестиционен проект за обект „Изграждане на ОВК инсталации в сграда, публична държавна собственост, предоставена за нуждите на Районен съд - Елена и Териториално отделение - Елена към Районна прокуратура гр. Велико Търново, находяща се в УПИ II, кв. 39, ул. „Й. Й. Брадати“ № 2“.
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	3.1.ПРИЕМА доклада на инж. Стоянка Георгиева - главен експерт в отдел „Инвестиции и строителство“, дирекция „Управление на собствеността на съдебната власт“ в АВСС.

	3.2.УТВЪРЖДАВА предложения в доклада по т. 1 състав на ЕТИС за разглеждане и оценка на инвестиционен работен проект на обект: „Изграждане на ОВК инсталации в сграда, публична държавна собственост, предоставена за нуждите на Районен съд - Елена и Териториално отделение - Елена към Районна прокуратура гр. Велико Търново, находяща се в УПИ II, кв. 39, ул. „Й. Й. Брадати“ № 2“.

	3.3.ПРИЕМА за необходимо и целесъобразно осигуряването на средства в размер на 120,00 лева с ДДС за изготвяне на становище във връзка с оценка на проекта по част „ОВК“, съгласно приложена оферта от инж. Веселин Георгиев Ганев - член на секция „ОВКХТТГ“ към КИИП. Средствата следва да са за сметка на параграф §10-00 „Издръжка“.

Мотиви: В екипа на ЕТИС по разглеждане и оценка на инвестиционния проект за обект: „Изграждане на ОВК инсталации в сграда, публична държавна собственост, предоставена за нуждите на Районен съд - Елена и Териториално отделение - Елена към Районна прокуратура гр. Велико Търново, находяща се в УПИ II, кв. 39, ул. „Й. Й. Брадати“ № 2“ е необходимо участие на експерт по част „ОВК“. От инж. Веселин Ганев, предложен от Камарата на инженерите в инвестиционното проектиране за участие в ЕТИС по част „ОВК“, е получена оферта  за изготвяне на становище за участие в ЕТИС и оценка на проекта по част „ОВК“, с цена на услугата 120 лева с ДДС. 

3.4. ВЪЗЛАГА на дирекция „Управление на собствеността на съдебната власт“ да докладва на комисия „Управление на собствеността“ към Пленума на ВСС за взетите решения на ЕТИС за обекта.

	4.ОТНОСНО: Протокол № 2/22.08.2022 г. от заседание на ЕТИС за разглеждане на инвестиционен работен проект за обект: „Изготвяне на инвестиционен проект за преработка по чл. 154 от ЗУТ на одобрен инвестиционен проект, извършване на авторски надзор и изпълнение на СМР за обект: „Реконструкция и ремонт на аварирала пристройка и основна сграда на съдебна палата гр. Карлово, ул. „Димитър Събев“ № 4“.
	Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	4.1.ПРИЕМА за сведение доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
	4.2.ПРИЕМА за сведение Протокол № 1/29.06.2022 г. и Протокол № 2/22.08.2022 г. от заседанията на ЕТИС към дирекция „УССВ“, за приемане на инвестиционен проект за обект: „Реконструкция и ремонт на аварирала пристройка и основна сграда на съдебна палата гр. Карлово, ул. „Димитър Събев“ № 4“.

	5.ОТНОСНО: Протокол № 1/20.09.2022 г. от заседание на ЕТИС за разглеждане на инвестиционен идеен проект по част „Архитектура“ за обект „Проектиране и изграждане на нова съдебна сграда за нуждите на Административен съд - гр. Пазарджик, Окръжна прокуратура - гр. Пазарджик и Районна прокуратура - гр. Пазарджик“.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	5.1.ПРИЕМА за сведение доклада на инж. Лина Грънчарова - началник отдел „Инвестиции и строителство“, дирекция „Управление на собствеността на съдебната власт“ в АВСС във връзка с внесен с писмо № ВСС-7335/07.07.2022 г. от ДЗЗД  „ВИ БИ ИНЖЕНЕРИНГ“ идеен проект по част „Архитектура“ в два варианта за изграждане на нова съдебна сграда за нуждите на Административен съд - гр. Пазарджик, Окръжна прокуратура - гр. Пазарджик и Районна прокуратура - гр. Пазарджик“.
	5.2.ПРИЕМА за целесъобразно инвестиционният проект за нова съдебна сграда за нуждите на Административен съд - гр. Пазарджик, Окръжна прокуратура - гр. Пазарджик и Районна прокуратура - гр. Пазарджик в следваща фаза да бъде разработен на база първи вариант на идейния проект по част „Архитектура“, като се съобрази със становище № ВСС-7335/14.09.07.2022 г. от ГД „Охрана“ и бъде проектиран транспортен достъп към сутерена с рампа.

	6.ОТНОСНО: Справка  за  размера  на  утвърдените и усвоените средства по обекти по § 51-00 „Основен ремонт на ДМА“, заложени в Инвестиционната програма на ВСС за 2022 г., към 31.08.2022 г.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРИЕМА ЗА СВЕДЕНИЕ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 31.08.2022 г.
6.2. ВНАСЯ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА" от Инвестиционната програма на ВСС към 31.08.2022 г. като редовна точка в следващото редовно заседание на Пленума на ВСС.

- Текущи ремонти:

	7.ОТНОСНО: Писмо на административния ръководител на Районен съд – Горна Оряховица във връзка с решение по т. 4.1 от протокол № 21/25.07.2022 г. на Комисия „Професионална квалификация и информационни технологии към Пленума на ВСС. 
	Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	7.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.

	7.2.ПРИЕМА за целесъобразно и неотложно осигуряването на средства в размер на 1 166,40 лв. с ДДС за подмяната на 6 бр. нови камери към системата за видеонаблюдение на сградата на Районен съд /РС/ – Горна Оряховица на ул. „Христо Ботев“ № 2, гр. Горна Оряховица, съгласно представената икономически най – изгодна оферта от административния ръководител на РС – Горна Оряховица.

Мотиви: Подмяната на 6 бр. камери с нови към системата за видеонаблюдение на сградата на РС - Горна Оряховица ще подобри видеонаблюдението, предоставяйки по ясни образи, като по този начин ще обезопаси периметъра и общо достъпните части на сградата.
Липсата на работеща или непълна система за видеонаблюдение е предпоставка за потенциална заплаха от нарушаване на целостта на сградата от трети лица, или от лица пряко зависими от работата на съда, недобросъвестни лица водени от престъпни намерения и др.
Изпълнението на СМР е неотложно по смисъла на §1 от допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт (Правилата).

Справка за отпуснатите средства на РС – Горна Оряховица
за периода 2017 г. – 2021 г.
година | Корекция на бюджета на ОСВ за извършване на текущ ремонт | Вид на текущия ремонт
2017 | 0,00 лв. | няма

2018

1 112,00 лв.
4 793,00 лв.

самозатваряща се негорима врата;
текущ ремонт на две помещения;

2019

21 507,00 лв.

8 476,00 лв.
9 484,00 лв.

1 630,00 лв.

подмяна на дограма на централно и западно крило в сградата на съда;
ремонт на канализацията;
текущ ремонт /обръщане на прозорци/;
щори за сградата на съда.

2020

10 161,00 лв.

45 986.00 лв.

1 278.66 лв.
960,00 лв.
2 148.10 лв.

660,00 лв.

Подмяна врати в т.ч.: МДФ - 15 бр., алуминиеви - 5 бр.;
Вътрешен ремонт съдебни зали - 6 бр. и фоайета на 1-ви, 2-ри и 3-ти етажи;
Частична подмяна осв. тела;
Дворно фасадно осветление;
Доставка и монтаж на 2 бр. видеорекордера;
Смяна дървена врата архив с метална с огнеустойчивост 90 мин.

2021 | 3 349,00 лв. | Неотложен-ремонт пейки и ламперия.

7.3. ПРЕДЛАГА на Комисия „Бюджет и финанси“ към Пленума на Висш съдебен съвет да бъде коригиран бюджета на РС – Горна Оряховица със средства в размер на 1 166,40 лв. с ДДС лв. за доставка и монтаж на 6 бр. нови камери към системата за видеонаблюдение на сградата на РС - Горна Оряховица. Средствата да се осигурят от неразпределения резерв за непредвидени неотложни разходи по бюджета на съдебната власт.

7.4. ИЗПРАЩА решението на Комисия „Бюджет и финанси“ към Пленума на Висш съдебен съвет по компетентност и на Комисия „Професионална квалификация и информационни технологии“ за сведение.

7.5. ИЗПРАЩА решението на административния ръководител на РС – Горна Оряховица за сведение.

	- Управление на собствеността:

8.ОТНОСНО: Писмо с искане за редуциране на сума за „наем и ТБО“ по повод на извършено подобрение в имот – ведомствено жилище, предоставен с договор за наем.
Приложение: Доклад от Стоян Димитров – главен експерт – юрист в  отдел „Управление на собствеността“ и инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1. ПРИЕМА доклада на Стоян Димитров - главен експерт - юрист  в отдел „Управление на собствеността“ и инж. Минчо Стаев - главен експерт в отдел „Инвестиции и строителство“ дирекция „Управление на собствеността на съдебната власт“.

8.2. НЕ ДАВА СЪГЛАСИЕ да бъде намалена сумата за „наем и ТБО“  дължима по договор за наем с рег. № 93-00-293/18.05.2011 г. за ведомствено жилище - апартамент № 17, гр. София, ж.к. „Овча купел“, ул. „Боряна“ № 63, бл. 5а, със сумата в размер на средствата, вложени за ремонт, изразяващ се в доставка и монтаж на PVC дограма на прозорец в стая, във връзка с постъпила молба от бившия наемател.

Мотиви: Съгласно чл. 6, ал. 5 от договора за наем с рег. № 93-00-293/18.05.2011 г., наемателят се задължава да извършва текущите ремонти за своя сметка. Видно от договор за изработка на дограма № 150912/02.12.2011 г. предметът на договора включва извършване на строително - монтажни работи /СМР/ - доставка и монтаж на PVC дограма на прозорец в една от стаите на ведомствено жилище - апартамент № 17, гр. София, ж.к. „Овча купел“, ул. „Боряна“ № 63, бл. 5а.  Според § 5, т. 43 ЗУТ - „Текущ ремонт“ включва дейности по подобряването и поддържането в изправност на сградите, постройките, съоръженията и инсталациите, както и вътрешни преустройства, при които не се засяга конструкцията на сградата. 

9.ОТНОСНО: Писмо от Изпълнителна агенция „Инфраструктура на електронното управление“ с предложение за предприемане на последващи действия по доизграждане на зала, предоставена в управление на Висшия съдебен съвет.
Приложение: Доклад от Стефка Инджова – директор на дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:
	9.1. ПРИЕМА писмо от Изпълнителна агенция „Инфраструктура на електронното управление“ относно доизграждане на център за данни в имот, предоставен в управление на Висшия съдебен съвет, за сведение.
9.2. ИЗПРАЩА по компетентност на Комисия „Професионална квалификация и информационни технологии“ към Пленума на ВСС посоченото по т. 9.1 от настоящото решение писмо от Изпълнителна агенция „Инфраструктура на електронното управление“, за изразяване на становище относно предприемането на последващи действия по доизграждане на център за данни в зала на СОСП и уточняване на финансовите взаимоотношения за изпълнение на обекта с подписване на споразумение между ВСС и Изпълнителна агенция „Инфраструктура на електронното управление“. 
9.3.ПРЕДЛАГА на Комисия „Професионална квалификация и информационни технологии“ към Пленума на ВСС да обсъди  необходимостта от имота, посочен в писмото от Изпълнителна агенция „Инфраструктура на електронното управление“ за нуждите на ВСС, за което да бъде информирана Комисия „Управление на собствеността“ към Пленума на ВСС. 

ЗАМЕСТНИК-ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ ЙОРДАН СТОЕВ